L 188/34
MT
Il-Ġurnal Uffiċjali tal-Unjoni Ewropea
27.7.2023
3) il-marġ salmastru ta’ CWM Ivy — kif muri bil-blu skur fuq il-Mappa B u l-Mappa C hawn taħt.
Koordinati
OS X (lejn il-Lvant) 244220 OS Y (lejn it-Tramuntana) 194094 L-eqreb Kodiċi Postali SA3 1DL Lat (WGS84) N51:37:27 (51,624043) Long (WGS84) W4:15:07 (-4,251832) Lat,Long 51,624043,-4,251832 Nat Grid SS442940 / SS4422094094
Mappa Ċ Il-marġ salmastru ta’ Cwm Ivy
5.
Rabta maż-żona ġeografika Il-“Gower Salt Marsh Lamb” għandu reputazzjoni bħala prodott ta’ kwalità li jitwieled, jitrabba u jiġi skarnat filpenisola ta’ Gower fin-Nofsinhar ta’ Wales.
Huwa prodott naturali staġunali li jinsab għall-bejgħ minn Ġunju sa tmiem Diċembru.
Il-laħam tal-ħaruf jiġi prodott b’sistema ta’ trobbija estensiva tradizzjonali li permezz tagħha, il-karatteristiċi u l-kwalitajiet tal-prodott finali huma influwenzati miż-żewġ fatturi ewlenin li ġejjin:— Id-dieta naturali tal-ħrief, li tikkonsisti mir-ragħa fuq il-ħxejjex partikolari tal-marġ salmastru li jikbru tul il-kosta tat-Tramuntana ta’ Gower. — Il-bażi tal-għarfien u l-ħiliet tal-produtturi li żviluppat maż-żmien u li ilha relattivament l-istess għal bosta ġenerazzjonijiet.
Dawn il-fatturi jikkostitwixxu rabta qawwija bejn iż-żona ġeografika u l-prodott finali, u jikkontribwixxu għat-togħma u għall-karatteristiċi partikolari tal-prodott.